Rikunarita-ORG/Wikinium huggingface dataset:
# ท่าอากาศยานลาซ่าก้งก๋า

| ท่าอากาศยานลาซ่าก้งก๋า 拉萨贡嘎机场 ལྷ་ས་གོང་དཀར་གནམ་གྲུ་ཐང། |
| --- |
|  |
| * IATA: LXA
* ICAO: ZULS
 |
| ข้อมูลสำคัญ |
| การใช้งาน | พาณิชย์ |
| พื้นที่บริการ | ลาซา |
| ที่ตั้ง | เทศบาลมณฑลคงการ์, ทิเบต, ประเทศจีน |
| ฐานการบิน | ทิเบตแอร์ไลน์ |
| เหนือระดับน้ำทะเล | 3,570 เมตร / 11,713 ฟุต |
| ทางวิ่ง |
|

| ทิศทาง | ความยาว | พื้นผิว |
| --- | --- | --- |
| ฟุต | เมตร |
| 09L/27R | 13,100 | 4,000 | ยางมะตอย |
| 09R/27L | 11,800 | 3,600 | คอนกรีต |

 |

**ท่าอากาศยานลาซ่าก้งก๋า** (จีนตัวย่อ: 拉萨贡嘎机场; จีนตัวเต็ม: 拉薩貢嘎機場; พินอิน: *Lāsà Gònggá Jīchǎng*) หรือ **ท่าอากาศยานลาซาคงการ์** (ทิเบต: ལྷ་ས་གོང་དཀར་གནམ་གྲུ་ཐང།, ไวลี: *lha sa gong dkar gnam gru thang*, พินอินทิเบต: *lhasa konggar Namzhutang*) เป็นท่าอากาศยานของนครลาซา เมืองหลวงของเขตปกครองตนเองทิเบต โดยตั้งอยู่ห่างจากตัวเมืองไปทางตะวันตกเฉียงใต้ราว 62 กิโลเมตร ตัวสนามบินตั้งอยู่ที่ระดับความสูง 3,570 เมตรเหนือระดับน้ำทะเล ทำให้ท่าอากาศยานแห่งนี้เป็นท่าอากาศยานที่อยู่สูงเป็นอันดับ 12 ของโลก

## สายการบินและเส้นทาง

| สายการบิน | จุดหมายปลายทาง
 |
| --- | --- |
| แอร์ไชนา | ปักกิ่ง, เฉิงตู, ฉงชิ่ง, กาฐมาณฑุ **ฤดูกาล:** ฮ่องกง |
| ไชนาอีสเทิร์นแอร์ไลน์ | ปักกิ่ง, ฉางชา, เฉิงตู, ตี๋ชิ่ง, คุนหมิง, ซ่างไห่ผู่ตง, ซีอาน, อวีซู |
| ไชนาเซาเทิร์นแอร์ไลน์ | ฉงชิ่ง, กว่างโจว |
| เสฉวนแอร์ไลน์ | เฉิงตู, ฉงชิ่ง, หางโจว, Kangding, กาฐมาณฑุ, คุนหมิง, เซียะเหอ, ลี่เจียง, ซีอาน, ซีหนิง |
| ทิเบตแอร์ไลน์ | ปักกิ่ง, ฉางชา, เฉิงตู, ฉงชิ่ง, กอลมัด, Guiyang, หางโจว, คุนหมิง, หนานหนิง, Ngari, Nyingchi, Qamdo, ช่างไห่หงเฉียว, เซินเจิ้น, Xining, Yibin, อวีซู |
| West Air | ฉงชิ่ง |
| เซี่ยเหมินแอร์ไลน์ | ฉงชิ่ง, ฝูโจว, เซี่ยเหมิน |

## อ้างอิง
# ปัญจศีล (การเมือง)

ตราปัญจศีลที่ประกอบด้วยสัญลักษณ์ 5 ประการของปัญจศีล
ครุฑปัญจศีล สัญลักษณ์ในตราแผ่นดินของอินโดนีเซีย
**ปัญจศีล** หรือ **ปันจาซีลา** (อินโดนีเซีย: *Pancasila*) เป็นคำที่มาจากภาษาชวาโบราณที่รับมาจากภาษาสันสกฤต หมายถึงหลัก 5 ประการที่เป็นปรัชญาแห่งรัฐของอินโดนีเซีย คือ

* ความเชื่อในพระเจ้าสูงสุดเพียงองค์เดียว (อินโดนีเซีย: *Ketuhanan Yang Maha Esa*; *เกอตูฮานันยังมาฮาเออซา*) สัญลักษณ์เป็นรูปดาวบนพื้นดำ
* มนุษยนิยม (อินโดนีเซีย: *Kemanusiaan Yang Adil dan Beradab*; *เกอมานูซียาอันยังอาดิลดันเบอราดับ*) สัญลักษณ์เป็นรูปโซ่บนพื้นแดง
* ชาตินิยมแห่งความเป็นอินโดนีเซีย (อินโดนีเซีย: *Persatuan Indonesia*; *เปอร์ซาตูวันอินโดเนซียา*) สัญลักษณ์เป็นรูปต้นบันยังซึ่งเป็นมะเดื่อพื้นเมืองชนิดหนึ่ง
* หลักการแห่งประชาธิปไตยที่อำนาจอธิปไตยเป็นของปวงชน (อินโดนีเซีย: *Kerakyatan Yang Dipimpin oleh Hikmat Kebijaksanaan, Dalam Permusyawaratan dan Perwakilan*; *เกอรากียาตันยังดีปิมปินโอเละฮ์ฮิกมัตเกอบีจักซานาอัน ดาลัมเปอร์มูชาวาราตันดันเปอร์วากีลัน*) สัญลักษณ์เป็นรูปหัวควาย
* ความยุติธรรมในสังคมสำหรับชาวอินโดนีเซียทั้งหมดโดยเท่าเทียมกัน (อินโดนีเซีย: *Keadilan Sosial bagi seluruh Rakyat Indonesia*; *เกออาดีลันโซซียัลบากีเซอลูรุฮ์รักยัตอินโดเนซียา*) สัญลักษณ์เป็นรูปรวงข้าวและดอกฝ้าย

หลักการนี้กำหนดโดยซูการ์โน ในการกล่าวสุนทรพจน์เมื่อ 1 มิถุนายน พ.ศ. 2488 ต่อคณะกรรมการสืบสวนเพื่อความเป็นเอกราช หลักปัญจศีลนี้ได้ถุกรวมเข้ากับรัฐธรรมนูญของสาธารณรัฐเมื่อ พ.ศ. 2521 โดยก่อนหน้านี้จะกล่าวถึงในรัฐธรรมนูญเพียงกว้าง ๆ ต่อมาในปี พ.ศ. 2528 ทุกองค์กรและพรรคการเมืองถูกบังคับให้รับหลักปัญจศีลเป็นอุดมการณ์เดียว ทั้งนี้ ซูฮาร์โตได้เรียกประชาธิปไตยของอินโดนีเซียว่าประชาธิปไตยแบบปัญจศีล แต่การนำหลักปัญจศีลมาตีความของซูฮาร์โต ทำให้หลักปัญจศีลหมดความน่าเชื่อถือก่อนที่ซูฮาร์โตจะหมดอำนาจใน พ.ศ. 2541 แต่ยังเป็นปรัชญาแห่งรัฐของอินโดนีเซียจนถึงปัจจุบัน

กลุ่มมุสลิมอนุรักษนิยมไม่เห็นด้วยกับหลักปัญจศีลเพราะเห็นว่าเป็นการนำสิ่งที่สร้างขึ้นโดยมนุษย์มายกย่องให้สูงกว่าอัลกุรอาน เช่นกลุ่มเจไอ และดารุลอิสลาม ซึ่งต้องการให้อินโดนีเซียเป็นรัฐอิสลามจึงไม่เห็นด้วยกับหลักปัญจศีล ใน พ.ศ. 2491 เกิดความรุนแรงต่อต้านหลักการของสาธารณรัฐใหม่จนกลายเป็นสงครามกลางเมืองมีผู้เสียชีวิตจำนวนมาก

## อ้างอิง

## แหล่งข้อมูลอื่น

* "Pancasila, the state philosophy". *Republic of Indonesia Portal*. คลังข้อมูลเก่าเก็บจากแหล่งเดิมเมื่อ 3 กันยายน 2004.
* "Pancasila". & "The Pancasila". *Countrystudies*.
* "Pancasila". *gimonca.com*.
* "Government - The 1945 Constitution". คลังข้อมูลเก่าเก็บจากแหล่งเดิมเมื่อ 9 กรกฎาคม 2006.
# รัฐวิกทอเรีย

| วิกทอเรีย
Victoria |
| --- |
| รัฐ |
| ธงตรา |
| สมญา: The Garden State |
| คำขวัญ: "Peace and Prosperity" (สันติภาพและความรุ่งเรือง) |
|  |
| ประเทศ |  ออสเตรเลีย |
| เมืองหลวง | เมลเบิร์น |
| ผู้ว่าราชการ | ลินดา เดสโซ |
| การปกครอง |
|  • ผู้ปกครองรัฐ | แดเนียล แอนดรูวส์ (พรรคแรงงานออสเตรเลีย) |
|  • สมาชิกสภาผู้แทนราษฎร | 37 |
|  • สมาชิกวุฒิสภา | 12 |
| พื้นที่ |
|  • ทั้งหมด | 237,629 ตร.กม. (91,749 ตร.ไมล์) |
|  • พื้นดิน | 227,416 ตร.กม. (87,806 ตร.ไมล์) |
|  • พื้นน้ำ | 10,213 ตร.กม. (3,943 ตร.ไมล์)  4.3% |
|  • อันดับ | 6 |
| ความสูงจุดสูงสุด (เขาโบกอง) | 1,986 เมตร (6,516 ฟุต) |
| ประชากร (ค.ศ. 2005) |
|  • ทั้งหมด | 5,037,700 คน |
|  • อันดับ | 2 |
|  • ความหนาแน่น | 22.08 คน/ตร.กม. (57.2 คน/ตร.ไมล์) |
|   • อันดับความหนาแน่น | 2 |
| ผลิตภัณฑ์มวลรวม (ค.ศ. 2004 - ค.ศ. 2005) |
|  • ผลิตภัณฑ์ | $222,022 ล้าน (อันดับที่ 2) |
|  • ต่อหัว | $44,443 (อันดับที่ 4) |
| เขตเวลา | UTC+10 (+11 เวลาออมแสง) |
| รหัสไปรษณีย์ | VIC |
| รหัส ISO 3166 | AU-VI |
| เว็บไซต์ | www.vic.gov.au |

**รัฐวิกทอเรีย** (อังกฤษ: *Victoria*) เป็นรัฐหนึ่งของประเทศออสเตรเลียที่ตั้งอยู่ทางตะวันออกเฉียงใต้ของประเทศ ตั้งอยู่ทางใต้ของรัฐนิวเซาท์เวลส์ วิกทอเรียเป็นรัฐที่มีพื้นที่เล็กที่สุดเป็นอันดับสองของออสเตรเลีย แต่มีประชากรหนาแน่นที่สุด มีประชากรอาศัยอยู่ในรัฐนี้คิดเป็นร้อยละ 26 ของชาวออสเตรเลียทั้งหมด

เมลเบิร์นเป็นเมืองหลวงและเมืองที่ใหญ่ที่สุดของรัฐวิกทอเรีย และมีประชากรขอรัฐอาศัยอยู่มากที่สุดถึง 70% เป็นศูนย์กลางที่มีชื่อเสียงทางด้านศิลปวัฒนธรรม การเงิน และการคมนาคมเนื่องจากมีท่าอากาศยานนานาชาติ ท่าเรือโดยสารและขนส่ง และทางรถไฟเชื่อมระหว่างรัฐใกล้เคียง

## ประวัติศาสตร์

## ภูมิประเทศ

พื้นที่ประมาณร้อยละ 36 ของรัฐวิคตอเรียเป็นป่าไม้ แม่น้ำเมอร์รีย์ (Murray) เป็นแม่น้ำที่มีความยาวที่สุดของรัฐ และมีทะเลสาบขนาดใหญ่หลายแห่ง รัฐวิกตอเรียมีชายฝั่งที่ทอดยาวกว่า 1,600 กิโลเมตร เป็นแนวกั้นระหว่างมหาสมุทรทางตอนใต้ และช่องแคบบาสส์ (Bass) รวมทั้งแยกระหว่างพื้นแผ่นดินใหญ่ของประเทศออสเตรเลีย และเกาะแทสเมเนีย

## ภูมิอากาศ

รัฐวิกตอเรียตั้งอยู่ในเขตอากาศแบบกึ่งเขตร้อนและเขตหนาว

* ฤดูร้อน อุณหภูมิเฉลี่ยตั้งแต่ 13-25 องศาเซลเซียส (55-77 องศาฟาเรนไฮต์)
* ฤดูหนาว อุณหภูมิเฉลี่ยตั้งแต่ 5-13 องศาเซลเซียส (41-55 องศาฟาเรนไฮต์)

## อ้างอิง

## แหล่งข้อมูลอื่น
# ออลมิวสิก

ออลมิวสิก|   |
| ประเภท | ฐานข้อมูลออนไลน์ |
| ภาษาที่ใช้ได้ | ภาษาอังกฤษ |
| เจ้าของ | มาโครวิชชั่น |
| สร้างโดย | ไมเคิล เออร์ไวน์ |
| ยูอาร์แอล | allmusic.com |
| เชิงพาณิชย์ | ใช่ |
| ลงทะเบียน | ไม่จำเป็น |
| เปิดตัว | 1991 |
| สถานะปัจจุบัน | เปิดให้บริการ |

**ออลมิวสิก** (อังกฤษ: *allmusic*) หรือก่อนหน้านี้เรียก **ออลมิวสิกไกด์** (อังกฤษ: *All Music Guide*) เป็นฐานข้อมูลเกี่ยวกับดนตรี มีเจ้าของคือออลมีเดียไกด์ ก่อตั้งในปี 1991 โดยไมเคิล เออร์เลไวน์ เพื่อเป็นไกด์ให้กับผู้บริโภค ออกหนังสือใช้สำหรับอ้างอิงในปี 1992 และหลังจากนั้นเมื่อมีเวิลด์ไวด์เว็บขึ้น ก็มีในโกเฟอร์

เว็บไซต์ออลมิวสิก.คอม เปิดตัวเมื่อปี 1995 เพื่อเป็นเว็บสาธิตเกี่ยวกับฐานข้อมูลด้านลิขสิทธิ์เพลง และข้อมูลอื่น ๆ มากมาย ออลมิวสิกอ้างว่าเป็นฐานข้อมูลดิจิทัลเกี่ยวกับดนตรีที่ใหญ่ที่สุดในโลก มีเพลง 6 ล้านเพลง รวมถึงมีภาพปก ซึ่งมากกว่า 5 แสนปกทำการสแกนขึ้น

ออลมิวสิกให้ข้อมูลต่าง ๆ ไม่ว่าจะเป็นข้อมูลแคตาล็อก ประวัติศิลปิน การวิจารณ์อัลบั้ม แนวเพลง ศิลปินใกล้เคียง เพลย์ลิสต์และข้อมูลของไอทูนส์มิวสิกสโตร์, ซูนมาร์เก็ตเพลส, อีมิวสิก, AOL, ยาฮู!, อเมซอน.คอม และเว็บสโตร์เกี่ยวกับเพลงต่าง ๆ

## แหล่งข้อมูลอื่น

* allmusic.com
# เคนยา (ราชอาณาจักรเครือจักรภพ)

| เคนยา |
| --- |
| 1963–1964 |
|
ธงชาติ

ตราแผ่นดิน

 |
| **คำขวัญ:**"Harambee" (สวาฮีลี) "ทำงานร่วมกัน" |
| **เพลงชาติ:Ee Mungu Nguvu Yetu* "พระเจ้าผู้สร้างสรรค์" ระยะเวลา: 42 seconds0:42 |
|  |
| เมืองหลวง | ไนโรบี |
| ภาษาทั่วไป | อังกฤษ สวาฮีลี |
| การปกครอง | ราชาธิปไตยภายใต้รัฐธรรมนูญ |
| สมเด็จพระราชินีนาถ |   |
|  |
| • 1963–1964  | เอลิซาเบธที่ 2 |
|  |
| ผู้สำเร็จราชการ |   |
|  |
| • 1963–1964  | มัลคอล์ม แมคดอนัลด์ |
|  |
| นายกรัฐมนตรี |   |
|  |
| • 1963–1964  | โจโม เคนยัตตา |
|  |
| สภานิติบัญญัติ | รัฐสภา |
| • สภาสูง | วุฒิสภา |
| • สภาล่าง | สภาผู้แทนราษฎร |
| ยุคประวัติศาสตร์ | สงครามเย็น |
|  |
| • เอกราช  | 12 ธันวาคม 1963 |
| • สาธารณรัฐ  | 12 ธันวาคม 1964 |
|  |
| สกุลเงิน | ชิลลิงแอฟริกาตะวันออก |
|

|  |  |
| --- | --- |
| **ก่อนหน้า** | **ถัดไป** |
|

|  |  |
| --- | --- |
|  | อาณานิคมเคนยา |

 |

|  |  |
| --- | --- |
| สาธารณรัฐเคนยา |  |

 |

 |

ราชอาณาจักรเครือจักรภพแห่ง**เคนยา** (อังกฤษ: *The Commonwealth realm of Kenya*) หรือ "เคนยา" เป็นรัฐอธิปไตยที่ดำรงอยู่สั้น ๆ ระหว่างวันที่ 12 ธันวาคม ค.ศ. 1963 ถึง 12 ธันวาคม ค.ศ. 1964 โดยมีสมเด็จพระราชินีนาถเอลิซาเบธที่ 2 แห่งสหราชอาณาจักร เป็นพระประมุข รัฐนี้ดำรงสถานะก่อนหน้าสาธารณรัฐเคนยา

ภายหลังจากที่สิ้นสุดการปกครองของสหราชอาณาจักรใน ค.ศ. 1963 ทำให้ดินแดนอาณานิคมเคนยาที่มีสถานะเป็นอาณาจักรในเครือจักรภพ จนถึงการประกาศเป็นสาธารณรัฐเมื่อวันที่ 12 ธันวาคม ค.ศ. 1964. ซึ่งเป็นรัฐเอกราชที่มีพระมหากษัตริย์ (สมเด็จพระราชินีนาถเอลิซาเบธที่ 2) เป็นประมุขแห่งรัฐ เป็นไปตามพระราชบัญญัติว่าด้วยการสืบราชสันตติวงศ์ ค.ศ. 1701. และมีข้าหลวงต่างพระองค์ มัลคอล์ม แมคดอนัลด์ เป็นผู้สำเร็จราชการแทน

โจโม เกนยัตตา ดำรงตำแหน่งนายกรัฐมนตรี (และ หัวหน้ารัฐบาล). ในช่วงระยะเวลานั้น สมเด็จพระราชินีนาถเอลิซาเบธที่ 2 เสด็จเยือนเคนยาในวันที่ 6 กุมภาพันธ์ 1952 ก่อนการประกาศเอกราช และภายหลังเสด็จเยือนไปยังสาธารณรัฐเคนยาหลายครั้ง

เคนยาเปลี่ยนแปลงระบอบการปกครองจากราชาธิปไตยภายใต้รัฐธรรมนูญเป็นสาธารณรัฐในเครือจักรภพ ส่งผลให้นายกรัฐมนตรีเคนยาคนแรก โจโม เกนยัตตา ขึ้นดำรงตำแหน่งเป็นประธานาธิบดีคนแรกของสาธารณรัฐ

## อ้างอิง

## อ่านเพิ่ม

* "Kenya: Archontology". *Archontology.org*. 2011-04-30. สืบค้นเมื่อ 2017-01-26.
* "Kenya: Heads of State: 1963-1964". *Archontology.org*. สืบค้นเมื่อ 2017-01-26.
* "Kenya: Governors-General: 1963-1964". *Archontology.org*. สืบค้นเมื่อ 2017-01-26.
* "Kenya: Heads of State: 1964-2017". *Archontology.org*. สืบค้นเมื่อ 2017-01-26.
* "Kenya: Polity Style: 1963-2017". *Archontology.org*. สืบค้นเมื่อ 2017-01-26.
* "Kenya: Sources". *Archontology.org*. สืบค้นเมื่อ 2017-01-26.
* "Orders of the Day – Kenya Republic Bill: 1 Feb 1965: House of Commons debates". TheyWorkForYou. สืบค้นเมื่อ 2017-01-26.
* แม่แบบ:Hansard
# เกาะทะนากา

ภูเขาไฟบนเกาะ
สถานที่ตั้งของเกาะทะนากา
เกาะทะนากา
**เกาะทะนากา** (อังกฤษ: *Tanaga Island*) เป็นเกาะในหมู่เกาะแอนดรีแอนอฟตะวันตก ส่วนหนึ่งด้านตะวันตกเฉียงใต้ของหมู่เกาะอะลูเชียน ในรัฐอะแลสกา เกาะมีพื้นที่ 204 ตร.ไมล์ (530 ตร.กม.) เป็นเกาะที่มีพื้นที่อันดับ 33 ของสหรัฐอเมริกา บนเกาะมีภูเขาไฟที่ยังทรงพลังอยู่ มีน้ำตกใหญ่หลายแห่ง
# ตราแผ่นดินของฟีจี

| ตราแผ่นดินของฟีจี |
| --- |
|  |
| ตราอาร์มรุ่นต่าง ๆ |
|  |
| รายละเอียด |
| ผู้ใช้ตรา | สมเด็จพระราชินีนาถวิกตอเรีย (ประกาศใช้ครั้งแรก) สมเด็จพระเจ้าเอ็ดเวิร์ดที่ 7 (แก้ไขเพิ่มเติม และ ประกาศใช้แบบตราปัจจุบัน) |
| เริ่มใช้ | พ.ศ. 2420 - 2446 (ประกาศใช้ครั้งแรก) พ.ศ. 2446 - 2451 (ประกาศใช้แบบตราใหม่ ครั้งที่2) 4 กรกฎาคม พ.ศ. 2451(ประกาศใช้แบบตราปัจจุบัน) |
| เครื่องยอด | เรือใบพื้นเมือง (ตราเดิม มีมงกุฎทหารเรือรองรับ) |
| แพรประดับ | สีน้ำตาล (ตราเดิม สีแดง-ขาว) |
| โล่ | รูปสิงโตถือฝักโกโก้ในพื้นสี่เหลี่ยมเล็กสีแดง ข้างล่างเป็นโล่ธงชาติอังกฤษแบบกากบาทเซนต์จอร์จสีแดงแบ่งเป็น 4 ช่อง ช่องมุมบนซ้าย รูปต้นอ้อย 3 ต้น, ช่องมุมบนขวา รูปต้นมะพร้าว, มุมล่างซ้าย นกพิราบขาวคาบช่อกิ่งมะกอก มุมล่างขวา กล้วยหอมเครือใหญ่มี 3 - 4 หวีเล็ก |
| ประคองข้าง | ชนพื้นเมือง |
| คำขวัญ | Rerevaka na Kalou ka Doka na Tui (ยำเกรงพระเจ้าและเกียรติของสมเด็จพระราชินีนาถ) |
| การใช้ | รัฐบาลฟีจี ในพระปรมาภิไธยพระมหากษัตริย์แห่งสหราชอาณาจักร |

**ตราแผ่นดินของฟีจี** ในยุครัฐชาติสมัยใหม่ในช่วงคริสต์ศตวรรษที่ 19 ภายใต้อาณานิคมเมืองขึ้นของสหราชอาณาจักร แบ่งตามตราแผ่นดินของอาณานิคมฟีจีได้ 3 แบบดังนี้

* แบบที่ 1 พ.ศ. 2420 - 2446 26 ปี ใช้ตราแผ่นดินคือรูปผู้หญิงพื้นเมืองชูช่อกิ่งไม้นั่งบน ทุ่งหญ้าอยู่ในโล่ มีคทาชนเผ่า 2 อันไขว้กันวางหลังโล่ ล้อมรอบด้วยช่อกิ่งไม้พื้นเมือง
* แบบที่ 2 พ.ศ. 2446 - 2451 5 ปี ใช้ตราแผ่นดินรูปสิงโตยืนบนมงกุฎแบบทิวดอร์ ใต้ตรามี ตัวอักษรอังกฤษเขียนว่า FiJi
* แบบที่ 3 ตั้งแต่ พ.ศ. 2451 ใช้ตราแผ่นดินรูปสิงโตถือฝักโกโก้ในพื้นสี่เหลี่ยมเล็กสีแดง ข้างล่างเป็นโล่ธงชาติอังกฤษแบบกากบาทเซนต์จอร์จสีแดงแบ่งเป็น 4 ช่อง แต่ละช่องวางพืชพื้นเมืองของฟีจีดังนี้คือ
	+ ช่องที่ 1 มุมบนซ้าย รูปต้นอ้อย 3 ต้น
	+ ช่องที่ 2 มุมบนขวา รูปต้นมะพร้าว
	+ ช่องที่ 3 มุมล่างซ้าย นกพิราบขาวคาบช่อกิ่งมะกอก
	+ ช่องที่ 4 มุมล่างขวา กล้วยหอมเครือใหญ่มี 3 - 4 หวีเล็ก

เหนือโล่มีมงกุฎทหารเรือรองรับเรือใบพื้นเมือง และด้านโล่ มีชนพื้นเมือง2คนขนาบถือโล่ ใต้โล่มีแถบโบและคำขวัญ ซึ่งตราแผ่นดินอาณานิคม 3 แบบ 3 ยุคแรกอยู่ในพื้นวงกลมสีขาว

## อ้างอิง

## ดูเพิ่ม

* ธงชาติฟีจี

## แหล่งข้อมูลอื่น

* Fiji ที่แฟลกส์ออฟเดอะเวิลด์ (ในภาษาอังกฤษ)
# .to

.to|  |
| เริ่มใช้งาน | 1995 |
| ประเภท TLD | โดเมนระดับบนสุด |
| สถานะ | ใช้งาน |
| ผู้ดูแลระบบทะเบียน | Tonga Network Information Center (Tonic) |
| ผู้สนับสนุน | รัฐบาลตองงา |
| วัตถุประสงค์ | บุคคลที่มีความเชื่อมโยงกับตองงา |
| การใช้งานจริง | ใช้ในเว็บไซต์หลากหลายประเภท มีจำนวนน้อยที่เกี่ยวกับตองงา ใช้กันมากในเว็บไซต์ torrent, สตาร์ทอัพด้านเทคโนโลยีในโตรอนโต, การย่อยูอาร์แอลและเว็บไซต์ให้บริการชมภาพยนตร์อย่างผิดกฎหมาย |
| ข้อจำกัดการจดทะเบียน | เปิดกว้างสำหรับทุกคน ยกเว้นการลงทะเบียนโดยใช้คำหยาบหรือมีวัตถุประสงค์เพื่อสแปม |
| โครงสร้าง | อนุญาตให้จดทะเบียนได้ในโดเมนระดับที่สอง; โดเมนระดับที่สามเช่น **edu.to** อนุญาตให้จดเฉพาะหน่วยงานของประเทศตองงา |
| เอกสาร | FAQ |
| นโยบายข้อพิพาท | ชื่อเครื่องหมายการค้าบางชื่อถูกสงวนไว้ ไม่มีนโยบายอื่นเพิ่มเติม |
| เว็บไซต์ผู้ดูแล | Tonic |

**.to** เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศตองงา รัฐบาลตองงาขายโดเมนนี้ให้กับผู้ที่สนใจทุกราย โดย .to ถูกบริหารจัดการโดยศูนย์ข้อมูลเครือข่ายตองงา (Tonic) โดเมนอย่างเช่น .edu.to สามารถขอได้โดยไม่มีค่าใช้จ่าย หากเป็นสถาบันการศึกษาในตองงา หรือกิจการธุรกิจที่ลงทะเบียนในตองงาจะได้รับโดเมนอย่างไม่มีค่าใช้จ่ายด้วย .to เริ่มใช้ครั้งแรกเมื่อ ค.ศ. 1995

เนื่องจากคำว่า *to* เป็นคำบุพบทโดยทั่วไปของภาษาอังกฤษ จึงทำให้ใช้ในการสร้างยูอาร์แอลที่จดจำได้ง่าย เช่น การย่อยูอาร์แอล (ตัวอย่างเช่น go.to) บางกรณีอาจไม่ได้ใช้ในฐานะคำบุพท แต่ใช้ในการสร้างยูอาร์แอลที่เสมือนว่ายูอาร์แอลเป็นส่วนหนึ่งของคำ เช่น cr.yp.to หรือ p.ota.to หรือ uloz.to (ซึ่งมีความหมายว่าบันทึกในภาษาเช็กและภาษาสโลวัก) "T.O." ยังเป็นชื่อเล่นโดยทั่วไปของโตรอนโต รัฐออนแทรีโอ ประเทศแคนาดา และถูกใช้ในฐานะโดเมนเนมของเมืองในเว็บไซต์ชื่อดังของโตรอนโต เช่น Budtender.to เก็บถาวร 2021-01-24 ที่ เวย์แบ็กแมชชีน และ Jobs.to เก็บถาวร 2020-11-06 ที่ เวย์แบ็กแมชชีน เป็นต้น โดเมนนี้ยังถูกใช้กับนครตูริน ประเทศอิตาลีอีกด้วย

.to เป็นหนึ่งในโดเมนอินเทอร์เน็ตระดับบนสุดจำนวนน้อยที่ไม่มีการรักษาฐานข้อมูล WHOIS ซึ่งให้ข้อมูลผู้ลงทะเบียนบนพื้นที่สาธารณะ ทว่าสามารถติดต่อกับผู้จดทะเบียนโดเมนผ่านทาง tonic.to ได้

โดเมนเนม .to อนุญาตให้ผู้ลงทะเบียนสร้างโดเมนอีโมจิได้ พร้อมทั้งสนับสนุนการค้นหาและการลงทะเบียนโดเมนเนมอีโมจิ .to

## ดูเพิ่ม

* Domain Name System
* โดเมนระดับบนสุดตามรหัสประเทศ

## อ้างอิง
# อินเตอร์สเตต 5

| อินเตอร์สเตต 5 |
| --- |
|  |
| ข้อมูลของเส้นทาง |
| ความยาว | 1,381.29 ไมล์ (2,222.97 กิโลเมตร) |
| NHS | Entire route |
| ทางแยกที่สำคัญ |
| ปลายทางทิศใต้ |  ทางหลวงหมายเลข 1 ที่พรมแดนเม็กซิโก ที่ซานซิโดร รัฐแคลิฟอร์เนีย |
|   | * I-8 ในแซนดีเอโก รัฐแคลิฟอร์เนีย
* I-10 / US 101 ในลอสแอนเจลิส รัฐแคลิฟอร์เนีย
* US 50 ในแซคราเมนโต รัฐแคลิฟอร์เนีย
* I-80 ในแซคราเมนโต รัฐแคลิฟอร์เนีย
* I-84 / US 30 ในพอร์ตแลนด์ รัฐออริกอน
* I-90 ในซีแอตเทิล รัฐวอชิงตัน
 |
| ปลายทางทิศเหนือ |  ทางหลวงหมายเลข 99 ที่พรมแดนแคนาดา ที่บลายเน รัฐวอชิงตัน |
| ตำแหน่งที่ตั้ง |
| ประเทศ | สหรัฐ |
| รัฐ | รัฐแคลิฟอร์เนีย รัฐออริกอน รัฐวอชิงตัน |
|  |
| ระบบทางหลวง |
| * **ระบบทางหลวงอินเตอร์สเตต รายการ
 |

**อินเตอร์สเตต 5** (อังกฤษ: Interstate 5 หรือ I-5) เป็นทางหลวงอินเตอร์สเตตสายหลักในแถบชายฝั่งตะวันตกของประเทศสหรัฐอเมริกา โดยเส้นทางขนานกับมหาสมุทรแปซิฟิกจากแคนาดาถึงเม็กซิโก (รัฐวอชิงตัน ถึง ทางใต้สุดของรัฐแคลิฟอร์เนีย)

เมืองสำคัญที่ถนนสายนี้ผ่าน เช่น ซีแอตเทิล ทาโคมา พอร์ตแลนด์ แซคราเมนโต ซานฟรานซิสโก โอคแลนด์ ลอสแอนเจลิส และแซนดีเอโก ผ่านเมืองหลวงของรัฐวอชิงตัน ออริกอน และแคลิฟอร์เนีย ทางหลวงมีปลายทางทิศใต้อยู่ที่ชายแดนสหรัฐ-เม็กซิโก ส่วนปลายทางทิศเหนืออยู่ที่ชายแดนสหรัฐ-แคนาดา อินเตอร์สเตต 5 เป็นถนนอินเตอร์สเตตเพียงเส้นเดียวที่เชื่อมโยงระหว่างประเทศแคนาดากับเม็กซิโก และปลายทางทิศใต้ยังเชื่อมต่อกับทางหลวงสหพันธรัฐเม็กซิโก หมายเลข 1 ในเมืองติฮวานา ประเทศเม็กซิโก ส่วนปลายทางทิศเหนือเชื่อมกับทางหลวงบริติชโคลัมเบีย หมายเลข 99 ที่เมืองแวนคูเวอร์ ประเทศแคนาดา

อินเตอร์สเตต 5 เชื่อมโยงเมืองต่างๆ ดังนี้

* **รัฐแคลิฟอร์เนีย** (แซนดีเอโก, แซนทาอนา, ลอสแอนเจลิส, โอคแลนด์, ซานฟรานซิสโก, แซคราเมนโต, เรดดิ้ง, เมานท์ชาสตา, วีด และ วายรีกา)
* **รัฐออริกอน** (แอชแลนด์, เมดฟอร์ด, กรานท์สพาส, โรสเบิร์ก, ยูจิน, ซาเลม และ พอร์ตแลนด์)
* **รัฐวอชิงตัน** (ทาโคมา, ซีแอตเทิล, เอเวอร์เรทท์, เมานท์เวอร์นอน และ เบลลิงแฮม)

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ อินเตอร์สเตต 5
* คู่มือการท่องเที่ยว Interstate 5 จากวิกิท่องเที่ยว (ในภาษาอังกฤษ)

w:en:Template:Attached KML/Interstate 5KML is from Wikidata
* Interstate 5 เก็บถาวร 2012-06-05 ที่ เวย์แบ็กแมชชีน ที่อินเตอร์สเตตไกด์
# แนนซี เพโลซี

| แนนซี เพโลซี |
| --- |
| Nancy Pelosi |
|  |
|  |
| ประธานสภาผู้แทนราษฎรสหรัฐ คนที่ 52 |
| **ดำรงตำแหน่ง** 3 มกราคม 2019 – 3 มกราคม 2023 |
| ประธานาธิบดี | ดอนัลด์ ทรัมป์ โจ ไบเดน |
| ก่อนหน้า | พอล ไรอัน |
| ถัดไป | เควิน แมกคาร์ที |
| **ดำรงตำแหน่ง** 4 มกราคม 2007 – 3 มกราคม 2011 |
| ก่อนหน้า | เดนนิส ฮารทเติลท |
| ถัดไป | จอห์น บูเออร์ |
| ผู้นำเสียงข้างน้อยในสภาผู้แทนราษฎรแห่งสหรัฐอเมริกา |
| **ดำรงตำแหน่ง** 3 มกราคม 2011 – 3 มกราคม 2019 |
| ก่อนหน้า | จอห์น บูเออร์ |
| ถัดไป | เควิน แม็คคาธี |
| **ดำรงตำแหน่ง** 3 มกราคม 2003 – 3 มกราคม 2007 |
| ก่อนหน้า | ดิก เกฟราน |
| ถัดไป | จอห์น บูเออร์ |
| ผู้นำในสภาผู้แทนราษฎรของพรรคเดโมแครต |
| **ดำรงตำแหน่ง** 3 มกราคม 2003 – 3 มกราคม 2023 |
| รอง | จอห์น สแปรต ซาเวียร์ ซีเบอร์รา คริส ฟาน ฮอลเลน จิม ไคลเบิร์น เบ็น เลย์ ลูจัน แคธเธอรีน คลาก |
| ก่อนหน้า | ดิก เกฟราน |
| ถัดไป | ฮาคีม เจฟฟรีส์ |
| รองผู้นำเสียงข้างน้อยในสภาผู้แทนราษฎรแห่งสหรัฐอเมริกา |
| **ดำรงตำแหน่ง** 15 มกราคม 2002 – 3 มกราคม 2003 |
| ก่อนหน้า | เดวิท อี. โบเนีย |
| ถัดไป | สเตนี่ โฮเยอร์ |
| สมาชิกสภาผู้แทนราษฎรสหรัฐ จาก รัฐแคลิฟอร์เนียร์ |
| **อยู่ในวาระ** |
| **เริ่มดำรงตำแหน่ง**  2 มิถุนายน 1987 |
| ก่อนหน้า | ซาร่า เบอร์ตัน |
| เขตเลือกตั้ง | เขต 5 (1987-1993) เขต 8 (1933-2013) เขต 12 (2013-2023) เขต 11 (2023-ปัจจุบัน) |
|  |
| ข้อมูลส่วนบุคคล |
| เกิด |  (1940-03-26) 26 มีนาคม ค.ศ. 1940 บอลทิมอร์ รัฐแมริแลนด์ สหรัฐอเมริกา |
| ศาสนา | คริสต์ นิกายโรมันคาทอลิก |
| พรรคการเมือง | พรรคเดโมแครต |
| คู่สมรส | พอล เพโลซี |
| ลายมือชื่อ |  |
|  |

**แนนซี แพทริเซีย ดีอาเลซานโดร เพโลซี** (อังกฤษ: *Nancy Patricia D’Alesandro Pelosi*) เกิดเมื่อวันที่ 26 มีนาคม ค.ศ. 1940 ที่เมืองบัลติมอร์ รัฐแมริแลนด์ ปัจจุบันมีเป็นอดีตประธานสภาผู้แทนราษฎรแห่งสหรัฐอเมริกา ก่อนที่จะได้รับตำแหน่งในสภาคองเกรสที่ 110 เพโลซีมีตำแหน่งเป็นผู้นำพรรคฝ่ายค้าน (Minority Leader) ตั้งแต่ปี ค.ศ. 2002 ถึงปี ค.ศ. 2007 มีตำแหน่งระหว่างสภาคองเกรสที่ 107, สภาคองเกรสที่ 108 และสภาคองเกรสที่ 109 เมื่อวันที่ 4 มกราคม ค.ศ. 2007 เพโลซีได้รับเลือกให้เป็นประธานสภาผู้แทนราษฎร และได้รับเลือกอีกครั้งเมื่อวันที่ 4 มกราคม ค.ศ. 2019 ในสภาคองเกรสสมัยที่ 116 โดยเอาชนะ เควิน แม็คคาธี จาก พรรคริพับลิกันไป 220 ต่อ 193 คะแนน

ตั้งแต่ปี ค.ศ. 1987 เพโลซีเป็นผู้แทนจากเขตเลือกตั้งที่ 8 ของรัฐแคลิฟอร์เนีย ในบริเวณที่ประกอบด้วยเนื้อที่สี่ในห้าของซานฟรานซิสโก (เดิมเป็นเขตเลือกตั้งที่ 5 ระหว่างสามสมัยแรกที่ได้รับเลือก)

เพโลซีเป็นประธานสภาผู้แทนราษฎรคนแรกที่เป็นสตรี และเป็นชาวแคลิฟอร์เนียคนแรกและชาวอเมริกันเชื้อสายอิตาลีคนแรกที่ได้รับตำแหน่ง และเป็นคนที่สองจากรัฐทางตะวันตกของเทือกเขาร็อกกีที่ได้รับตำแหน่ง (คนแรกคือทอม โฟลีย์ (Tom Foley) จาก รัฐวอชิงตัน) ในฐานะประธานสภาผู้แทนราษฎรเพโลซีมีสิทธิเป็นลำดับที่สองรองจากรองประธานาธิบดีในการเป็นประธานาธิบดีในกรณีที่จำเป็น ฉะนั้นเพโลซีจึงเป็นสตรีที่มีตำแหน่งสูงสุดในประวัติศาสตร์การปกครองของสหรัฐอเมริกา และเป็นสุภาพสตรีคนแรกในประวัติศาสตร์การเมืองสหรัฐที่สามารถกลับมาเป็นประธานสภาผู้แทนราษฎรอีกครั้งได้

## ดูเพิ่ม

* รัฐสภาสหรัฐ

## อ้างอิง
# ศัพทานุกรมศาสตร์

**ศัพทานุกรมศาสตร์** (อังกฤษ: *lexicography*) เป็นการศึกษาเกี่ยวกับศัพทานุกรมและศิลปะในการรวบรวมพจนานุกรม แบ่งออกเป็นสองสาขาวิชาทางวิชาการที่แยกจากกัน คือ

* **ศัพทานุกรมศาสตร์เชิงปฏิบัติ** (Practical lexicography) คือการรวบรวม การเขียน และการแก้ไขพจนานุกรม
* **ศัพทานุกรมศาสตร์เชิงทฤษฎี** (Theoretical lexicography) คือการศึกษาเชิงวิชาการเกี่ยวกับลักษณะทางอรรถศาสตร์ อักขรวิธี วากยสัมพันธ์และกระบวนทัศน์ของคำศัพท์ในพจนานุกรม (วงศัพท์) ของภาษา การพัฒนาทฤษฎีเกี่ยวกับองค์ประกอบและโครงสร้างของพจนานุกรม การเชื่อมโยงข้อมูลภายในพจนานุกรม ความต้องการข้อมูลของผู้ใช้ในสถานการณ์เฉพาะประเภทต่าง ๆ และวิธีที่ผู้ใช้สามารถเข้าถึงข้อมูลในพจนานุกรมฉบับพิมพ์และอิเล็กทรอนิกส์ได้ดีที่สุด สาขานี้บางครั้งเรียกว่า "เมตาศัพทานุกรมศาสตร์" (metalexicography) เนื่องจากเน้นไปที่พจนานุกรมฉบับสมบูรณ์ที่เสร็จสิ้นแล้ว

## อ้างอิง
# อุตสาหกรรมการผลิต

โรงงานสิ่งทอ (ประเทศเยอรมนี ราว ค.ศ. 1975)
**อุตสาหกรรมการผลิต** (อังกฤษ: *manufacturing*) คือ กระบวนการสร้างหรือผลิตสินค้าด้วยความช่วยเหลือของอุปกรณ์ แรงงาน เครื่องจักร และกระบวนการทางเคมีหรือชีวภาพ หรือการผสมผสาน เป็นแก่นสำคัญของระดับทุติยภูมิ คำนี้สามารถอ้างถึงกิจกรรมของมนุษย์ได้หลากหลาย ตั้งแต่หัตถกรรมจนถึงเทคโนโลยีชั้นสูง แต่โดยทั่วไปจะใช้กับการออกแบบอุตสาหกรรม ซึ่งวัตถุดิบจากระดับปฐมภูมิจะถูกเปลี่ยนเป็นสินค้าสำเร็จรูปในระดับใหญ่ สินค้าดังกล่าวอาจถูกขายให้กับผู้ผลิตอื่นเพื่อผลิตผลิตภัณฑ์ที่ซับซ้อนมากขึ้น (เช่น เครื่องบิน เครื่องใช้ในครัวเรือน เฟอร์นิเจอร์ อุปกรณ์กีฬา หรือรถยนต์) หรือจำหน่ายผ่านอุตสาหกรรมภาคบริการให้กับผู้ใช้ปลายทางและผู้บริโภค (โดยปกติผ่านผู้ค้าส่ง ซึ่งจะขายต่อให้กับผู้ค้าปลีก ซึ่งจะขายต่อให้กับลูกค้ารายย่อย)

วิศวกรรมการผลิต คือ สาขาวิศวกรรมที่ออกแบบและปรับปรุง**กระบวนการผลิต** หรือขั้นตอนที่เปลี่ยนแปลงวัตถุดิบให้กลายเป็นผลิตภัณฑ์ขั้นสุดท้าย กระบวนการผลิตเริ่มต้นจากการออกแบบผลิตภัณฑ์และการระบุคุณสมบัติของวัสดุ จากนั้นวัสดุเหล่านี้จะถูกปรับเปลี่ยนผ่านกระบวนการผลิตเพื่อให้ได้ผลิตภัณฑ์ที่ต้องการ

การผลิตสมัยใหม่ครอบคลุมทุกขั้นตอนกลางที่เกี่ยวข้องกับการผลิตและรวมส่วนประกอบของผลิตภัณฑ์ อุตสาหกรรมบางประเภท เช่น อุตสาหกรรมเซมิคอนดักเตอร์และเหล็กกล้า ใช้คำว่า **การผลิตชิ้นส่วน** แทน

ภาคการผลิตมีความเชื่อมโยงอย่างใกล้ชิดกับอุตสาหกรรมวิศวกรรมและการออกแบบเชิงอุตสาหกรรม

การผลิตนั้นเกิดขึ้นในทุก ๆ ระบบเศรษฐกิจ ปกติแล้วในเศรษฐกิจตลาดเสรีนั้น การผลิตจะมุ่งไปในการผลิตมวลรวมของผลิตผลเพื่อขายสู่ผู้บริโภคในราคาที่มีกำไร ในระบบเศรษฐกิจแบบระบบรวมอำนาจการผลิตนั้น ส่วนใหญ่แล้วการผลิตได้ถูกนำโดยรัฐเพื่อจัดหาระบบเศรษฐกิจแบบวางแผนจากส่วนกลาง ในเศรษฐกิจแบบผสมนั้น การผลิตส่วนหนึ่งนั้นเกิดขึ้นภายใต้กฎข้อบังคับกฎข้อบังคับ ของรัฐบาล

## กลยุทธ์การผลิต

ตามมุมมอง "ดั้งเดิม" ของกลยุทธ์การผลิต มีมิติหลักห้าประการที่สามารถประเมินผลการดำเนินงานของการผลิตได้ ได้แก่ ต้นทุน คุณภาพ ความน่าเชื่อถือ ความยืดหยุ่น และนวัตกรรม

เกี่ยวกับประสิทธิภาพการผลิต วิคแฮม สกินเนอร์ ผู้ได้รับการขนานนามว่า "บิดาแห่งกลยุทธ์การผลิต" ได้นำแนวคิดของ "FOCUS" มาใช้ โดยมีนัยยะว่าธุรกิจไม่สามารถดำเนินการได้ในระดับสูงสุดตามมิติทั้งห้า และต้องเลือกหนึ่งหรือสองลำดับความสำคัญในการแข่งขัน มุมมองนี้นำไปสู่ทฤษฎีของ "การแลกเปลี่ยน" ในกลยุทธ์การผลิต ในทำนองเดียวกัน เอลิซาเบธ ฮาส เขียนในปี 1987 เกี่ยวกับการส่งมอบคุณค่าในการผลิตสำหรับลูกค้าในแง่ของ "ราคาที่ต่ำลง การตอบสนองต่อบริการที่มากขึ้น หรือคุณภาพที่สูงขึ้น" ทฤษฎีของ "การแลกเปลี่ยน" ต่อมาได้ถูกถกเถียงและตั้งคำถาม แต่ Skinner เขียนในปี 1992 ว่าในเวลานั้น "ความกระตือรือร้นสำหรับแนวคิดของ 'กลยุทธ์การผลิต'[มี] สูงขึ้น" โดยสังเกตว่าในเอกสารทางวิชาการ หลักสูตรผู้บริหาร และกรณีศึกษา ระดับความสนใจ "ระเบิดออกมาทั่วทุกหนทุกแห่ง"

เทอร์รี่ ฮิลล์ นักเขียนด้านการผลิตได้แสดงความคิดเห็นว่า การผลิตมักถูกมองว่าเป็นกิจกรรมทางธุรกิจที่ "เชิงกลยุทธ์" น้อยกว่าฟังก์ชันต่าง ๆ เช่น การตลาดและการเงิน และผู้จัดการฝ่ายผลิตได้ "มาสาย" ในการอภิปรายการสร้างกลยุทธ์ทางธุรกิจ ซึ่งส่งผลให้พวกเขา มีส่วนร่วมเพียงแค่ตอบสนอง

## อ้างอิง